kalixlouiis/myanmar-wikipedia-corpus huggingface dataset:
သူသည်အခြားနေရာများတွင်ကျယ်ပြန့်စွာထွန်ယက်စိုက်ပျိုးထားသည်။
အိန္ဒိယ၊ အင်ဒိုနီးရှား၊ ဂျပန်၊ ကိုရီးယား၊ ကင်ညာ၊ မလေးရှား၊ မလေးရှား၊ မိုဇမ်ဘစ်၊ မြန်မာ၊ နီပေါ၊ ပါကစ္စတန်၊ ဖိလစ်ပိုင်၊ သီရိလင်္ကာ၊ နှင့်ဗီယက်နမ်နိုင်ငံတွင်စိုက်ပျိုးကြသည်။
ကြောင်ပန်းကြီးကိုများသောအားဖြင့်ရေအလောင်းများ၊ မကြာသေးမီကနှောင့်ယှက်ခံရသည့်မြေ၊ မြက်ခင်းပြင်များနှင့်ရောထွေးနေသောသစ်တောများအနီးတွင်တွေ့ရသည်။
ခေါ်ဝေါ်ပုံ ကွဲပြားခြားနားသောဘာသာစကားများဖြင့်ကြောင်ပန်းကြီး၏ဘုံအမည်များတွင် အက်စမီဈ Pochotia (পচতীয়া) ဘင်္ဂလီ Nirgundi; Nishinda; Samaluဘွန်တော့ Liñgeiတရုတ် Huang jing (黄荆) အင်္ဂလိပ် Five-leaved chaste tree; Horseshoe vitex; Chinese chaste treeဖိလစ်ပိုင်: Lagundîဂူဂျာရသီ Nagoda; Shamalicဟိန္ဒီ Mewri; Nirgundi; Nisinda; Sambhalu; Sawbhalu (निर्गुंडी) အဖလုကောင် Dabtanအိလိုကာနိူး Danglaကန်နာဒါ Bile-nekkiကိုရီးယား jommokhyeong (좀목형) မလေးရာလမ် Indraniမာရသီ Nirgudi (निरगुडी) နီပေါ 'सिमली' 'Simali' 'Nirgundi' ပန်ခြာပီ Banna; Marwan; Maura; Mawa; Swanjan Torbannaသီရိ Nirgundi; Sephalika; Sindhuvara; Svetasurasa; Vrikshaha (सिन्धुवार) ဆင်ဟွာ Nika (නික) ခုံခါနီ Lingadတမီး Chinduvaram; Nirnochchi; Nochchi; Notchi; Vellai-nochchiတီလီဂု Sindhuvara; Vavili; Nalla-vavili; Tella-vavili (వావిలి / సింధువార) lekkali အူဒူ Sumbalooအိုဒီယာ Begunia'' အသုံးပြုပုံ ကြောင်ပန်းကြီးကိုသိုလှောင်ထားသည့်ကြက်သွန်ဖြူကိုပိုးမွှားများနှင့်ဖိလစ်ပိုင်တွင်ချောင်းဆိုးဆေးအဖြစ်အသုံးပြုသလိုခြင်နိင်ဆေးအဖြစ်လည်းသုံးပါသည်။
မလေးရှားနိုင်ငံတွင်အမျိုးသမီးများကျန်းမာရေးအတွက်ရိုးရာဆေးဖက်ဝင်အပင်များဆေးပညာတွင်အသုံးပြုသည်၊ ရာသီလာခြင်းသံသရာကိုထိန်းညှိရန်ကုသမှုများ၊ ဒါဟာပိုးသတ်ဆေး၊ နက္ခတ္တဗေဒဆိုးဆေး၊ ရောင်ရမ်းခြင်းနှင့်ဝမ်းရောဂါဂုဏ်များ။
ယူအက်စ်တွင်မာကျောသောဇုန် ၆-၉ တွင်ကြီးထွားလာသည်။
သူ၏ခရမ်းရောင်ပန်းများသည်နွေရာသီတွင်အလွန်ပွင့်လန်းပြီးပျားများနှင့်လိပ်ပြာများလာရောက်လည်ပတ်သည့်လူကြိုက်များသောအပင်တစ်ခုဖြစ်သည်။
အပူချိန်နှင့် ထုထည်အကြား ဆက်နွယ်မှုရှိပုံကို ပြထားသည့် ရုပ်ပုံ ချားလ်စ်၏ နိယာမ ( law of volume ဟုလည်း သိကြသေးသည်။
) သည် ဓာတ်ငွေ့ကို အပူပေးသည့်အခါ မည်သို့ပြန့်သွားသည်ကို လေ့လာစမ်းသပ်မှု ဖြစ်သည်။
ချား၏ နိယာမကို စာသားဖြင့် ဖော်ပြရသော် - ခြောက်သွေ့သော ဓာတ်ငွေ့တွင် သက်ရောက်နေသောဖိအားသည် ကိန်းသေဖြစ်ပါက ကယ်လ်ဗင်အပူချိန် (Kelvin temperature) နှင့် ထုထည်သည် တိုက်ရိုက်အချိုးကျ ကြသည်။
. တိုက်ရိုက်အချိုးကျမှုဆက်နွယ်မှုကို အောက်ပါအတိုင်း ရေးနိုင်သည်။
သို့မဟုတ် အထက်တွင် ဖော်ပြခဲ့သည့် သင်္ကေတများမှာ - V = ဓာတ်ငွေ့၏ ထုထည် T = ဓာတ်ငွေ့၏ အပူချိန် (ကယ်လ်ဗင်ဖြငိ့ တိုင်းသည်။
) k =ကိန်းသေ ဤနိယာမသည် အပူချိန်တိုးလာပါက ဓာတ်ငွေ့၏ ထုထည်တိုးလာသည်ကို ပြ၏။
ဆန့်ကျင်ဖက်အနေဖြင့် အပူချိန် လျော့ကျသွားပါက ထုထည်လည်း လျော့ကျသွားသည်။
တူညီသည့် အရာဝတ္ထုကို မတူညီသည့် အခြေအနေနှစ်ခုတွင် နှိုင်းယှဉ်ခြင်းအတွက် နိယာမကို အောက်ပါအတိုင်း ရေးနိုင်သည်။
ညီမျှခြင်းတွင် ပကတိအပူချိန် တိုးပါက ဓာတ်ငွေ့၏ ထုထည်သည်လည်း အချိုးအစားတကျ တိုးလာသည်။
ရှာဖွေတွေ့ရှိမှုနှင့် အမည်ပေးပုံ နိယာမ၏ အမည်သည် သိပ္ပံပညာရှင် Jacques Charles ကို အစွဲပြုကာ ပေးထားသည်။
Jacques Charles သည် မူလနိယာမကို ဖော်ထုတ်ခဲ့သည်။
ဓာတ်ငွေ့နှင့် အခိုးအငွေ့တို့သည် တိကျသောအပူချိန်အမှတ်နှစ်ခုအကြားတွင် တူညီသောပမာဏဖြင့် ပျံ့နှံ့ကြသည်ကို John Dalton က စမ်းသပ်ပြခဲ့၏။
၁၈၀၂ ခုနှစ်၊ ဇွန်လ ၃၁ ရက်နေ့တွင် ပြင်သစ်လူမျိုး အတွေးအခေါ်သမား Joseph Louis Gay-Lussac က ရှာဖွေတွေ့ရှိမှုကို ပြင်သစ်အမျိုးသားတက္ကသိုလ်သို့ ပြသကာ အတည်ပြုခဲ့သည်။
. English translation (extract). On page 157, Gay-Lussac mentions the unpublished findings of Charles: "Avant d'aller plus loin, je dois prévenir que quoique j'eusse reconnu un grand nombre de fois que les gaz oxigène, azote, hydrogène et acide carbonique, et l'air atmosphérique se dilatent également depuis 0° jusqu'a 80°, le cit. Charles avait remarqué depuis 15 ans la même propriété dans ces gaz ; mais n'avant jamais publié ses résultats, c'est par le plus grand hasard que je les ai connus." (Before going further, I should inform [you] that although I had recognized many times that the gases oxygen, nitrogen, hydrogen, and carbonic acid [i.e., carbon dioxide], and atmospheric air also expand from 0° to 80°, citizen Charles had noticed 15 years ago the same property in these gases; but having never published his results, it is by the merest chance that I knew of them.) သူသည် ၁၇၈၀ ခုနှစ်များက ထုတ်ဝေခြင်းမရှိသည့် Jacques Charles ၏ အလုပ်ကို ချီးကျူးဂုဏ်ပြုခဲ့သည်။
အခြေခံစည်းမျည်းများမှာမူ Guillaume AmontonsSee: Amontons, G. (presented 1699, published 1732) "Moyens de substituer commodément l'action du feu à la force des hommes et des chevaux pour mouvoir les machines" (Ways to conveniently substitute the action of fire for the force of men and horses in order to power machines), Mémoires de l’Académie des sciences de Paris (presented 1699, published 1732), 112–126; see especially pages 113–117. Amontons, G. (presented 1702, published 1743) "Discours sur quelques propriétés de l'Air, & le moyen d'en connoître la température dans tous les climats de la Terre" (Discourse on some properties of air and on the means of knowing the temperature in all climates of the Earth), Mémoires de l’Académie des sciences de Paris, 155–174. Review of Amontons' findings: "Sur une nouvelle proprieté de l'air, et une nouvelle construction de Thermométre" (On a new property of the air and a new construction of thermometer), Histoire de l'Academie royale des sciences, 1–8 (submitted: 1702 ; published: 1743). နှင့် Francis Hauksbee* Englishman Francis Hauksbee (1660–1713) independently also discovered Charles' law: Francis Hauksbee (1708) "An account of an experiment touching the different densities of air, from the greatest natural heat to the greatest natural cold in this climate," Philosophical Transactions of the Royal Society of London 26(315): 93–96. တို့က ရာစုနှစ်ခုအစောကာလကတည်းက ဖော်ပြခဲ့သည်။
Dalton က နိယာမသည် ပထမအကြိမ် လက်တွေ့ပြသခဲ့ရာတွင် ဓာတ်ငွေ့အားလုံးနှင့် အငွေ့ပြန်သောအရည်တို့၏ အခိုးအငွေ့တို့သည် ဆူမှတ်အထက် အပူချိန်တွင် အကျိုးသက်ရောက်သည်။
Gay-Lussac (1802), from page 166: "Si l'on divise l'augmentation totale de volume par le nombre de degrés qui l'ont produite ou par 80, on trouvera, en faisant le volume à la température 0 égal à l'unité, que l'augmentation de volume pour chaque degré est de 1 / 223.33 ou bien de 1 / 266.66 pour chaque degré du thermomètre centrigrade." If one divides the total increase in volume by the number of degrees that produce it or by 80, one will find, by making the volume at the temperature 0 equal to unity (1), that the increase in volume for each degree is 1 / 223.33 or 1 / 266.66 for each degree of the centigrade thermometer. From page 174: " … elle nous porte, par conséquent, à conclure que tous les gaz et toutes les vapeurs se dilatent également par les mêmes degrés de chaleur." … it leads us, consequently, to conclude that all gases and all vapors expand equally [when subjected to] the same degrees of heat. Gay-Lussac ကလည်း ထိုအချက်ကို သဘောထား တူညီသည်။
ပြဒါးတိုင်ကဲ့သို့သော တိကျသည့် အရည်မှတ်နှစ်ခုဖြင့် တိုင်းတာပါက ထုထည်နှင့် အပူချိန်၏ ဆက်သွယ်မှုသည် linear function တစ်ခုအဖြစ် ပြသရန် မဖြစ်နိုင်ကြောင်း Gay-Lussac က ပြသခဲ့သည်။
Gay-Lussac သညိ linear အတိုင်းဆက်နွယ်မှုရှိသည်ဟု ဆိုသော မည်သည့်နိယာမကိုမှ လက်မခံကြောင်း စာတမ်းတွင် ရေးသားခဲ့သည်။
Dalton နှင့် Gay-Lussac တို့၏ အဓိကသုံးသပ်ချက်ကို သင်္ချာနည်းဖြင့် ရေးသားပါက - အထက်တွင် ဖော်ပြခဲ့သည့် သင်္ကေတများမှာ - V100 = အပူချိန် ၁၀၀ °C တွင် ဓာတ်ငွေ့ပိုင်ဆိုင်သော ထုထည် V0 = အပူချိန် ၀ °C တွင် ဓာတ်ငွေ့ပိုင်ဆိုင်သော ထုထည် k = ကိန်းသေဖြစ်သည်။
တည်မြဲသော ဖိအားရှိသော ဓာတ်ငွေ့များတွင် တူညီသည်။
ဤညီမျှခြင်းတွင် အပူချိန်နှင့် ချားလ်စ်၏ နိယာမဟုသိလာမည့် အရာများ မပါဝင်ပေ။
Gay-Lussac ၏ k တန်ဖိုးသည် ( 1⁄2.6666) ဖြစ်သည်။
Dalton ၏ အစောပိုင်း တန်ဖိုးနှင့်လည်း ထပ်တူကျသည်။
လက်ရှိတန်ဖိုး ဖြစ်သည့် 1⁄2.7315 နှင့်လည်း နီးစပ်သည်။
ဤညီမျှခြင်းအတွက် Gay-Lussac သည် J. Charlesကို အသိအမှတ်ပြုခဲ့သည်။
ရေ၏ တိကျသောအမှတ်များရှိ ထုထည်ကိုသာမက အမှတ်နှစ်ခုကြားကိုပါတိုင်းတာခဲ့သည့် Dalton ၏ အတိုင်းအတာသည် Gay-Lussac ထက် ပိုမိုကျယ်ဝန်းသည်။
ကာဟူးဇီ-ဘီယဲဂါ အမျိုးသားဥယျာဉ် သည် ကွန်ဂိုဒီမိုကရက်တစ် သမ္မတနိုင်ငံ အရှေ့ပိုင်း ဘူကာဗူးမြို့ အနီးတွင် တည်ရှိသော ထိန်းသိမ်းစောင့်ရှောက်ထားသည့် နယ်မြေဖြစ်သည်။
ကီဗူးရေကန်၏ အနောက်ဘက် ကမ်း နှင့် ရဝမ်ဒါနိုင်ငံ နယ်စပ် အနီးတွင် တည်ရှိသည်။
၁၉၇၀ ခုနှစ်တွင် ဘယ်လ်ဂျီယမ် ဓာတ်ပုံဆရာ နှင့် သဘာဝ ပတ်ဝန်းကျင် ထိန်းသိမ်းရေးသမား အေဒရီယန် ဒီရှရိုင်ဗာ မှ စတင်တည်ထောင်ခဲ့ပြီး ဥယျာဉ်နယ်နိမိတ် အတွင်းရှိ မီးငြိမ်းတောင် ၂ ခု ဖြစ်သော ကာဟူးဇီတောင် နှင့် ဘီယဲဂါတောင်တို့ကို အစွဲပြု၍ အမည်ပေးခဲ့ခြင်း ဖြစ်သည်။
ဧရိယာ စတုရန်း မိုင်ပေါင်း ၂,၃၀၀ (စတုရန်း ကီလိုမီတာ ၆,၀၀၀) ရှိသဖြင့် ကာဟူးဇီ-ဘီယဲဂါသည် နိုင်ငံအတွင်း အကြီးဆုံး အမျိုးသား ဥယျာဉ် ဖြစ်သည်။
တောင်ကုန်းထူထပ်သော မြေမျက်နှာသွင်ပြင် နှင့် မြေနိမ့်ပိုင်း မြေမျက်နှာသွင်ပြင် ၂ မျိုးစလုံး ရှိပြီး ကမ္ဘာပေါ်တွင် ရှားပါးသော မျိုးစိတ် တစ်ခု ဖြစ်သည့် အရှေ့ပိုင်း မြေနိမ့်ဒေသ ဂေါ်ရီးလားမျောက်ဝံ များ၏ နောက်ဆုံး နေထိုင်ရာ နေရာ ဖြစ်သည်။
ထိုမျိုးစိတ်ကို အပြည်ပြည်ဆိုင်ရာ သဘာဝပတ်ဝန်းကျင် ထိန်းသိမ်းရေး သမဂ္ဂမှ အနီရောင်အဆင့် သတ်မှတ်ထားသော မျိုးသုဉ်းရန် စိုးရိမ်ရသည့် မျိုးစိတ် ဖြစ်သည်။
ထိုဥယျာဉ်သည် ယူနက်စကို ၏ ကမ္ဘာ့အမွေအနှစ်နေရာ ဖြစ်ပြီး ၎င်း၏ မိုးသစ်တော အတွင်း နေထိုင်သော ထူးခြားသည့် ဇီဝမျိုးကွဲများ နှင့် အရှေ့ပိုင်း မြေနိမ့်ဒေသ ဂေါ်ရီလားမျောက်ဝံများကြောင့် ၁၉၈၀ တွင် စာရင်းသွင်းခဲ့ခြင်း ဖြစ်သည်။
မိုဟန်ဂျိုဒါရို (ဆင်ဒီ ဘာသာဖြင့် "လူသေတို့၏ မြေပုံ" ဟု အဓိပ္ပာယ်ရသည်။
) သည် ပါကစ္စတန်နိုင်ငံ ဆင်းခရိုင်တွင် ရှိသော ရှေးဟောင်းသုတေသနဆိုင်ရာ နယ်မြေတစ်ခု ဖြစ်သည်။
ဘီစီ ၂,၅၀၀ ခန့်တွင် တည်ဆောက်ခဲ့ပြီး ရှေးဟောင်း အိန္ဒုမြစ်ဝှမ်း ယဉ်ကျေးမှုလောက တွင်အကြီးမားဆုံး အခြေချနေထိုင်ရာ နေရာ တစ်ခု ဖြစ်ကာ ကမ္ဘာပေါ်ရှိ အစောဆုံးသော မြို့တော်ကြီးများတွင် တစ်ခု အပါအဝင် ဖြစ်သည်။
ရှေးဟောင်းအီဂျစ်၊ မက်ဆိုပိုတေးမီးယား၊ မင်နိုအန်း ခရီတီ နှင့် နော်တီချီကို တို့နှင့် ခေတ်ပြိုင် ဖြစ်သည်။
အိန္ဒုမြစ်ဝှမ်း ယဉ်ကျေးမှု လောက နိမ့်ပါးလာပြီးနောက် မိုဟန်ဂျိုဒါရိုအား ဘီစီ ၁၉ ရာစုတွင် စွန့်ခွာခဲ့ကြကာ ၁၉၂၀ခုနှစ်များတွင်မှ ပြန်လည် တွေ့ရှိခဲ့သည်။
ထိုမြို့တည်ရှိရာ နယ်မြေအတွင်း များစွာသော တူးဖော်မှုများကို ပြုလုပ်ခဲ့ကြပြီး ယူနက်စကိုမှ ကမ္ဘာ့အမွေအနှစ်နေရာ အဖြစ် ၁၉၈၀ တွင် သတ်မှတ်ခဲ့သည်။
ထိုနယ်မြေသည် မြေလွှာပျက်စီးခြင်း နှင့် မမှန်ကန်သော ထိန်းသိမ်းစောင့်ရှောက်မှုများကြောင့် စိုးရိမ်ရသည့် အနေအထားတွင် ရှိနေသည်။
လွန်ခဲ့သည့် နှစ်ပေါင်း ၅၀၀၀ ကျော်ခန့်က မိုဟန်ဂျိုဒါရို ဆိုသော မြို့ကြီးတစ်မြို့သည် အိန္ဒိယနိုင်ငံ အနောက်ပိုင်း(ယနေ့ခေတ် ပါကစ္စတန်နိုင်ငံအတွင်း) အိန္ဒူမြစ်ဝှမ်းဒေသတွင် တည်ရှိခဲ့ဘူးသည်။
ရှေးဟောင်းအီဂျစ်၊ မက်ဆိုပိုတေးမီးယား၊ မင်နိုအန်းခရီတီ၊ နော်တီချီကိုတို့နှင့် ခေတ်ပြိုင်ဖြစ်ခဲ့သည်။
မိုဟန်ဂျိုဒါရိုဆိုသည့် အမည်သည် ယခုခေတ်ရောက်မှသာ ပေးထားသော အမည်ဖြစ်ပြီး ဆင်ဒီဘာသာစကားဖြင့် မရဏဘုံသားတို့၏ စံမြန်းရာနေရာ ဟု အဓိပ္ပာယ်ရသည်။
အဆိုပါမြို့ကြီး၏ မူလနာမည်ရင်းကိုမူ မည်သူမျှ မသိရှိကြတော့ပေ။
ထိုမြို့ကြီး၌ မည်သည့်လူမျိုးတို့ နေထိုင်သွားခဲ့ကြသည် ဆိုတာကိုလည်း အတိအကျ မှန်းဆ၍ မရကြတော့ချေ။
မိုဟန်ဂျိုဒါရိုသည် အိန္ဒူမြစ်၏ အနောက်ဘက်ကမ်း ပါကစ္စတန်နိုင်ငံ၊ ဆင်းဒ်ပြည်နယ်ရှိ လာခါနာခရိုင်၊ အိန္ဒူမြစ်နှင့် ဂန့်ဂျာဟာခရာမြစ်အကြားရှိ အလယ်ဗဟိုတွင်တည်ရှိပြီး လာခါနာမြို့မှ ၁၇-မိုင်ခန့် အကွာတွင် တည်ရှိသည်။
ဘီစီ ၂၅၀၀-ခန့်တွင် တည်ဆောက်ခဲ့ပြီး ရှေးဟောင်းအိန္ဒူမြစ်ဝှမ်း ယဉ်ကျေးမှုလောကတွင် အကြီးမားဆုံး လူတို့အခြေချနေထိုင်ရာ နေရာတစ်ခု ဖြစ်ကာ ကမ္ဘာပေါ်ရှိ အစောဆုံး လူတို့နေထိုင်ခဲ့သော မြို့တော်ကြီးများတွင် တစ်ခုအပါအဝင် ဖြစ်သည်။
၁၉၈၀-ပြည့်နှစ်တွင် ယူနက်စကို အဖွဲ့ကြီးက ကမ္ဘာ့အမွေအနှစ်နေရာများ စာရင်းတွင် ထည့်သွင်းခဲ့သည်။
နှစ်ပေါင်း လေးထောင်နီးပါးခန့် စွန့်ပစ်ထားခဲ့သော အဆိုပါမြို့ကြီးကို ၁၉၁၉-ခုနှစ်တွင် အိန္ဒိယရှေးဟောင်းသုတေသနပညာရှင် ဘနာဂျီက စတင်ရှာဖွေ တွေ့ရှိခဲ့ပြီး မြို့ကြီးတစ်ခုလုံး ရုပ်လုံးပေါ်လာစေရန် နှစ်ပေါင်း ၄၀ ကြာအောင် တူးဖော်ခဲ့ရသည်။
အဆိုပါမြို့ဟောင်းကြီးကို တူးဖော်တွေ့ရှိခဲ့ရခြင်းသည် ရှေးဟောင်းသုတေသနလောကအတွက် တန်ဖိုးမဖြတ်နိုင်သည့် တွေ့ရှိချက်ကြီးတစ်ခု ဖြစ်ရုံသာမက နှစ် ၅၀၀၀-ကျော်ခန့်က လူ့အဖွဲ့အစည်း တစ်ခု၏ အလွန်အဆင့်အတန်း မြင့်မားလှသော မြို့ပြနေထိုင်မှုအကြောင်းကို ယနေ့ခေတ်လူတို့ သိခွင့်ရလိုက်ခြင်းလည်း ဖြစ်သည်။
တူးဖော်တွေ့ရှိရသော ပစ္စည်းများထဲတွင် စစ်မက်ရေးရာနှင့် ပတ်သက်သည့် အမှတ်သင်္ကေတများနှင့် စစ်လက်နက်ပစ္စည်းများ တစ်စုံတစ်ရာမှ တွေ့ရှိခြင်းမရှိသည့်အတွက် ထိုမြို့ကြီးတွင် နေထိုင်ခဲ့သူများသည် စိတ်နှလုံးနူးညံ့သိမ်မွေ့သူများ၊ စစ်ကိုမလိုလားကြဘဲ ငြိမ်းချမ်းစွာ နေထိုင်လိုသူများ ဖြစ်နိုင်ကြောင်း ကောက်ချက်ချခဲ့ကြသည်။
ထို့ပြင် ဘုရင်မင်းစိုးရာဇာနှင့် ဆက်နွယ်သော အရာများ၊ တော်ဝင်အသုံးအဆောင်ပစ္စည်းများကို ရှာဖွေတွေ့ရှိခဲ့ခြင်း မရှိသည့်အတွက် ထိုမြို့တွင် သက်ဦးဆံပိုင်ဘုရင်စနစ် မရှိခဲ့ဘဲ ပြည်သူက ရွေးကောက်တင်မြှောက်သည့် ကော်မတီ တစ်ရပ်ကသာ အုပ်ချုပ်သော အစိုးရပုံစံမျိုး ရှိခဲ့မည်ဟု သုံးသပ်ကြသည်။
အဆိုပါမြို့ကြီးသည် ပျက်သွားလိုက်၊ ပြန်လည်တည်ထောင်လိုက်နှင့် တစ်နေရာထဲတွင် အကြိမ်ကြိမ်အခါခါ ပြန်လည်တည်ဆောက်ထားခဲ့သော လက္ခဏာများကို တွေ့ရသည်။
ထိုကဲ့သို့ အကြိမ်ကြိမ်အခါခါ ပြန်လည်တည်ထောင်ခဲ့ရခြင်းသည် အိန္ဒူမြစ်ဝှမ်းတွင် ရေလွှမ်းမိုးမှုများကြောင့် ဖြစ်နိုင်သည်။
မန္တလေးနေ့စဉ်သတင်းစာ၊ ၂၅.၁၁.၂၀၁၉၊ စာ-၂၄ နောက်ကျောဖုံး ကိုးကား Category:ပါကစ္စတန်နိုင်ငံရှိ ကမ္ဘာ့အမွေအနှစ်နေရာများ။
ဟယ်ရီပေါ်တာ ( ၊ ဟာရီပေါ့တာ ဟုလည်း အသံထွက်/စာလုံးပေါင်းကြ) သည် ဗြိတိသျှစာရေးဆရာမ ဂျေ ကေ ရိုးလင်း ရေးသားသော လူကြိုက်များထင်ရှားသည့် နာမည်ကြီး ဆန်းကြယ်စိတ်ကူးယဉ် ဝတ္ထုရှည် (Fantasy novels) စာအုပ်အတွဲ (စီးရီး - Series) တစ်ခု ဖြစ်သည်။
ထိုဝတ္ထုများသည် ဟော့ဂ်ဝပ် စုန်းကဝေအတတ်နှင့် မှော်ပညာကျောင်းတော်ကြီး (Hogwarts School of Witchcraft and Wizardry) တွင် တက်ရောက်ကြသည့် စုန်းကဝေလူငယ်လေး ဟယ်ရီပေါ်တာနှင့် သူ၏ သူငယ်ချင်းများဖြစ်သော ဟာမိုင်အိုနီ ဂရန်ဂျာ (Hermione Granger) ဆိုသည့် စုန်းကဝေမလေး၊ ရော်နယ် ဝီစလေ (Ronald Weasley) ဆိုသည့် စုန်းကဝေလေး စသူတို့၏ ဘဝဇာတ်ကြောင်းဖြစ်ရပ်များကို မှတ်တမ်းတင်ထားခြင်းသဖွယ် ရေးသားထားခြင်း ဖြစ်၏။
ဇာတ်လမ်းကျောရိုးမှာ စုန်းကဝေလောက၏ ကိုယ်ပိုင်အစိုးရ (wizard governing body) မှော်ပညာဝန်ကြီးဌာန (Ministry of Magic) ကို သိမ်းယူ၍ မက်ဂယ် (Muggle) ခေါ် စုန်းကဝေးမဟုတ်သူ သာမန်လူတို့နှင့် စုန်းကဝေများအားလုံးအပေါ် အုပ်ချုပ်ကြီးစိုးချင်သော အဆိုးတကာ့ အဆိုးဆုံး ဟုပင် ဆိုနိုင်သည့် မိစ္ဆာစုန်းဆိုး (dark wizard) လော့ဒ် ဗော်ဒီမော့ (Lord Voldemort) ကို အသေအကျေ အကြိတ်အနယ် ချေမှုန်းကြသော ဟယ်ရီတို့ သူငယ်ချင်းတစ်စု၏ သည်းထိတ်ရင်ဖို စွန့်စားတိုက်ခိုက်ခန်းများအကြောင်းပင် ဖြစ်လေသည်။
ဟယ်ရီပေါ်တာ စာအုပ်စီးရီး၏ ပထမဆုံးဝတ္ထုဖြစ်သော ဟယ်ရီပေါ်တာနှင့် ပြဒါးရှင်လုံး စာအုပ်ကို ၁၉၉၇ ခုနှစ်၊ ဇွန်လ ၂၆ ရက်တွင် စတင်ထုတ်ဝေဖြန့်ချိခဲ့သည်။
စတင်ထုတ်ဝေချိန်ကပင် စာအုပ်သည် ရေပန်းစားမှု၊ ဝေဖန်ရေးဆရာများ၏ ချီးကျူးဂုဏ်ပြုမှု၊ စီးပွားရေးအရ အောင်မြင်မှုတို့ဖြင့် ကမ္ဘာတစ်ဝန်း လွန်စွာနာမည်ကျော်ကြားလာခဲ့သည်။
ထိုစာအုပ်များကို ကလေးသူငယ်တို့အပြင် ယန်း အဒေါ့လ်တ် (Young Adult) ခေါ် အရွယ်ရောက်စ လူငယ်များ၊ သက်ကြီးစာဖတ်သူများကပါ စိတ်ဝင်စားစွာ ဖတ်ရှုကြ၏။
ခေတ်သစ် အရွယ်ရောက်စလူငယ်ဖတ်စာပေနယ်ပယ် ၏ မှတ်တိုင် ဟုပင် တင်စားခေါ်ဝေါ်လေ့ရှိသော စီးရီးဖြစ်၏။
ထိုစာအုပ်စီးရီးကို ကမ္ဘာအနှံ့ အုပ်ရေ သန်း ၅၀၀ ကျော် ရောင်းချခဲ့ပြီးဖြစ်ရာ ကမ္ဘာ့အရောင်းရဆုံးစာအုပ်စီးရီးအဖြစ် မှတ်တမ်းတင်လျက်ရှိသည်။
ဘာသာစကားပေါင်း ၈၀ သို့လည်း ပြန်ဆိုပြီးဖြစ်၏။
မြန်မာဘာသာပြန်များ ဟယ်ရီပေါ်တာစာအုပ်များအားလုံးကို မြန်မာ စာရေးဆရာ စာရေးဆရာမများစွာက မြန်မာဘာသာသို့ ပြန်ဆိုထားပြီးဖြစ်သော်လည်း နိုင်ငံတကာအသိအမှတ်ပြုသော၊ တရားဝင်ဘာသာပြန်မူပိုင်ခွင့်ရထားသော အခြေအနေတွင် မရှိသေးသဖြင့် ပြန်ဆိုထားပြီး ဘာသာစကားများ စာရင်းအသွင်းမခံရသေးပေ။
မြန်မာဘာသာသို့ ပြန်ဆိုထုတ်ဝေထားသည့် စာအုပ်အမည်များမှာ - (၁) ခင်မောင်တိုး (မိုးမိတ်) - ဟယ်ရီပေါ်တာနှင့် ဓာတ်လုံး (Harry Potter and the Philosopher's Stone သို့မဟုတ် Harry Potter and the Sorcerer's Stone ကို အကျဉ်းချုပ်၍ ပြန်ဆို) (၂) နန္ဒသူ - ဟာရီပေါ့တာနှင့် ပြဒါးရှင်လုံး (Harry Potter and the Philosopher's Stone သို့မဟုတ် Harry Potter and the Sorcerer's Stone ကို ပြန်ဆို) (၃) မင်းခိုက်စိုးစန် - ဟယ်ရီပေါ်တာနှင့် မှော်ပြဒါးရှင်လုံး (Harry Potter and the Philosopher's Stone သို့မဟုတ် Harry Potter and the Sorcerer's Stone ကို ပြန်ဆို) (၄) ကောင်းမြတ်လွန်းသော် - ဟယ်ရီပေါ်တာနှင့် ပြဒါးရှင်လုံး၏ လျှို့ဝှက်ချက် (Harry Potter and the Philosopher's Stone သို့မဟုတ် Harry Potter and the Sorcerer's Stone ကို ပြန်ဆို) (၅) ကြည်ကြည်မာ - ဟယ်ရီပေါ်တာနှင့် မှော်ကျောက်တုံး (Harry Potter and the Philosopher's Stone သို့မဟုတ် Harry Potter and the Sorcerer's Stone ကို တရုတ်ဘာသာမှ ပြန်ဆို) (၆) မင်းခိုက်စိုးစန် - ဟယ်ရီပေါ်တာနှင့် မိစ္ဆာခန်းဆောင် (Harry Potter and the Chamber of Secrets ကို ပြန်ဆို) (၇) ကြည်ကြည်မာ - ဟယ်ရီပေါ်တာနှင့် လျှို့ဝှက်အခန်း (Harry Potter and the Chamber of Secrets ကို တရုတ်ဘာသာမှ ပြန်ဆို) (၈) မင်းခိုက်စိုးစန် - ဟယ်ရီပေါ်တာနှင့် ဝိဉာဉ်နှုတ်အကျဉ်းသား (Harry Potter and the Prisoner of Azkaban ကို ပြန်ဆို) (၉) ကြည်ကြည်မာ - ဟယ်ရီပေါ်တာနှင့် အက်ဇခါဘန်အကျဉ်းသား (Harry Potter and the Prisoner of Azkaban ကို တရုတ်ဘာသာမှ ပြန်ဆို) (၁၀) ကြည်ကြည်မာ - ဟယ်ရီပေါ်တာနှင့် မီးတောက်ခွက် (Harry Potter and the Goblet of Fire ကို တရုတ်ဘာသာမှ ပြန်ဆို) (၁၁) ကြည်ကြည်မာ - ဟယ်ရီပေါ်တာနှင့် ဖီးနစ်အဖွဲ့ (Harry Potter and the Order of the Phoenix ကို တရုတ်ဘာသာမှ ပြန်ဆို) (၁၂) ချစ်ဦးတင် - ဟယ်ရီပေါ်တာနှင့် သွေးတစ်ဝက်မှော်ဝိဇ္ဇာ (Harry Potter and the Half-blood Prince ကို ပြန်ဆို) (၁၃) ကြည်ကြည်မာ - ဟယ်ရီပေါ်တာနှင့် သွေးနှောမင်းသား (Harry Potter and the Half-blood Prince ကို တရုတ်ဘာသာမှ ပြန်ဆို) (၁၄) ကောင်းမြတ်လွန်းသော် - ဟယ်ရီပေါ်တာနှင့် မှော်ဝင်ရတနာ (Harry Potter and the Deathly Hallows ကို ပြန်ဆို) (၁၅) ချစ်ဦးတင် - ဟယ်ရီပေါ်တာနှင့် တြိမရဏဂမ္ဘီရလက်ဆောင် (Harry Potter and the Deathly Hallows ကို ပြန်ဆို) (၁၆) ကြည်ကြည်မာ - ဟယ်ရီပေါ်တာနှင့် မရဏမှော်လက်ဆောင် (Harry Potter and the Deathly Hallows ကို တရုတ်ဘာသာမှ ပြန်ဆို) ကိုးကား Category:ဟယ်ရီပေါ်တာ။
ကြောင့်ကမ်လာဘ်စေတီတော် () (ကျောက်ကလပ် ) သည် ကရင်ပြည်နယ်၊ ဘားအံမြို့ရှိ ဘုရားတစ်ဆူဖြစ်သည်။
စေတီတော်၏ တည်နေပုံသည် ပုံပါအတိုင်း အလွန်သပ္ပါယ်ဖွယ် ဖြစ်သည်။
စေတီတော်၏ နေရာသည် ဝန်းဝိုင်းသောကန်ကြီး၏ အလယ်ခေါင်တွင် ကျွန်းကလေးသဖွယ် တည်ရှိ၏။
ကျောက်ကလပ်စေတီတော်သို့ တံတားဖြင့်သွားရပါသည်။
‌‌ကျာက်ကလပ်‌‌စေတီ‌တော်ပေါ်တွင် ပရိတ်ကြိုးများလည်းပေးပါသည်။
စေတီတော်သို့ လာရောက်ကြသော ဘုရားဖူးများကို သက်သက်လွတ်ထမင်းနှင့် ဟင်းများကိုလည်း နေ့စဉ်ကျွေးမွေးလျက် ရှိသည်။
ရုပ်ပုံများ ကိုးကား Category:ကရင်ပြည်နယ်ရှိ စေတီပုထိုးများ။
မြန်မာ့ကျန်းမာရေးစောင့်ရှောက်မှုသည် ကောင်းမွန်မှု မရှိပေ။
စစ်အစိုးရသည်နိုင်ငံ့ဂျီဒီပီ (GDP) ကို ၀.၅ % မှ ၃% အထိသာ ကျန်းမာရေးအတွက် သုံးစွဲသည်။
ကျန်းမာရေးစောင့်ရှောက်မှုနိမ့်ကျသည့် နိုင်ငံများတွင် မပြောင်းမလဲ တစ်သမတ်တည်း ရှိခဲ့သည်။
အခြေခံအဆောက်အအုံများ မြန်မာနိုင်ငံတွင် ဆေးပညာတက္ကသိုလ် ၆ ခု ရှိသည်။
ငါးခုသည် အရပ်ဘက်အတွက်ဖြစ်ပြီး တစ်ခုသည် တပ်မတော်အတွက် ဖြစ်သည်။
လုပ်ငန်းအားလုံးကို အစိုးရနှင့် မြန်မာနိုင်ငံဆေးပညာကောင်စီက လုပ်ဆောင်သည်။
တက္ကသိုလ်များမှာ - ၁။
ဆေးတက္ကသိုလ် (၁) ရန်ကုန် ၂။
ဆေးတက္ကသိုလ်(၂) ရန်ကုန် ၃။
တပ်မတော်ဆေးတက္ကသိုလ် ၄။
ဆေးတက္ကသိုလ် (မန္တလေး) ၅။
ဆေးတက္ကသိုလ် (မကွေး) ၆။
ဆေးတက္ကသိုလ် (တောင်ကြီး) ၇။
ကျန်းမာရေးတက္ကသိုလ် ၂၀၁၂ ခုနှစ်၊ မတ်လတွင် အိုကာယာမာတက္ကသိုလ်သည် (Okayama University) နိုင်ငံအတွင်း ဆေးဘက်ဆိုင်ရာအကယ်ဒမီတစ်ခု တည်ထောင်မည်ဟု ပြောခဲ့သည်။
အစမ်းအနေဖြင့် Rinsho အကယ်ဒမီ ဟု အမည်ပေးထားသည်။
ထိုအကယ်ဒမီသည် နိုင်ငံအတွင်း ပထမဆုံး နိုင်ငံခြားသားများဖြင့် လည်ပတ်လုပ်ဆောင်မည့် ဆေးဘက်ဆိုင်ရာကျောင်းဖြစ်သည်။
ကျန်းမာရေးအခြေအနေ မိခင်နှင့်ကလေး ကျန်းမာရေးစောင့်ရှာက်မှု ၂၀၁၀ ခုနှစ်တွင် မိခင်များသေဆုံးမှုနှုန်းသည် မွေးဖွားမှု ၁၀၀၀၀၀ တွင် ၂၄၀ ရှိခဲ့သည်။
၂၀၀၈ ခုနှစ်တွင်မူ ၂၁၈.၃ ရှိပြီး၊ ၁၉၉၀ တွင် ၆၆၂ ရှိခဲ့သည်။
၅ နှစ်အောက်ကလေး သေဆုံးမှုသည် ၁၀၀၀ ကို ၇၃ ဖြစ်သည်။
မွေးကင်းစများ သေဆုံးမှုသည် ၄၇ ဖြစ်သည်။
မြန်မာနိုင်ငံတွင် ဝမ်းဆွဲအရေအတွက်သည် ၁၀၀၀ လျှင် ၉ ယောက်ဖြစ်သည်။
ကိုယ်ဝန်ရှိအမျိုးသမီး သေဆုံးမှုသည် ၁၈၀ လျှင် ၁ ယောက် ဖြစ်သည်။
မြန်မာနိုင်ငံတွင် ကိုယ်ဝန်ဖျက်ခြင်းသည် တရားမဝင်ပေ။
မိခင်များ သေဆုံးမှုသည် ၁၉၇၀ ခုနှစ်ကတည်းက လျော့ကျခဲ့သော်လည်း တရားမဝင်ကိုယ်ဝန်ကို ဖျက်ချနေမှုကြောင့် သေဆုံးမှုသည် မြင့်တက်လျက် ရှိသည်။
HIV/AIDS HIV/AIDS သည် မူးယစ်ဆေးဝါးသုံးစွဲသူများနှင့် လိင်လုပ်သားများတွင် အဖြစ်များသည်။
မြန်မာ့ကျန်းမာရေးဝန်ကြီးဌာနသည် ရောဂါတစ်ခုအဖြစ် လက်ခံဆောင်ရွက်လျက် ရှိ၏။
၂၀၀၅ ခုနှစ်တွင် အရွယ်ရောက်သူများတွင် HIV ကူးစက်ပျံ့နှံ့မှုသည် ၁.၃% (၂၀၀၀၀၀ - ၅၇၀၀၀၀) ရှိသည်။
UNAIDS နှင့် အစောပိုင်းဖော်ပြချက်များအရ ကူးစက်ပျံ့နှံ့မှုသည် သတိထားရမည့် အခြေအနေ ဖြစ်သည်။
သို့သော် ကူးစက်မှုသည် တိုးပွားမြဲတိုးပွားလျက် ရှိခဲ့သည်။
မြန်မာနိုင်ငံ၏ အမျိုးသား AIDS လုပ်ငန်းစဉ်တွင် လိင်လုပ်သား ၃၂% နှင့် အကြောအတွင်းထိုးသွင်းသည့် မူးယစ်ဆေးသုံးစွဲသူ ၄၃% သည် HIV ရောဂါ ရှိနေကြသည်ကို တွေ့ရှိခဲ့ကြသည်။
အစိုးရသည် အမေရိကန်ဒေါ်လာ ၁၃၇၁၂၀ (၁၅၀၈၃၁၆၀၀ ကျပ်) ကို HIV ရောဂါအတွက် သုံးစွဲခဲ့သည်။
အပြည်ပြည်ဆိုင်ရာအလှူရှင်များ (နော်ဝေ၊ နယ်သာလန်၊ အင်္ဂလန်၊ ဆွီဒင် အစရှိသည့်နိုင်ငံ့အစိုးရများ) ကလည်း HIV အစီအစဉ်အတွက် အမေရိကန်ဒေါ်လာ ၂၇၇၁၁၈၁၃ တန်ဖိုး လှူဒါန်းခဲ့သည်။
မြန်မာနိုင်ငံသည် အာရှတိုက်တွင် အရွယ်ရောက်သူများ HIV ရောဂါကူးစက်ခံရမှု အမြင့်ဆုံး ဖြစ်သည်။
နိုင်ငံပေါင်း ၁၆၆ နိုင်ငံတွင် အဆင့် ၅၁ ရှိခဲ့သည်။
မြန်မာနိုင်ငံ၏ နောက်တွင် ကမ္ဘောဒီးယား၊ ထိုင်း တို့က ကူးစက်မှုအမြင့်ဆုံးအဖြစ် တည်ရှိသည်။
နှစ်ပတ်လည်တွင် HIV/AIDS ကြောင့် သေဆုံးသူသည် ခန့်မှန်းခြေ ၂၀၀၀၀ (၁၁၀၀၀ မှ ၃၅၀၀၀ အတွင်း) ရှိသည်။
ဟိုလွန်ဒီဇိုင်းပြတိုက် () သည် အစ္စရေးနိုင်ငံရှိ ဒီဇိုင်းဆိုင်ရာ ပထမဆုံး ပြတိုက် ဖြစ်သည်။
သမိုင်းကြောင်း ပြတိုက်၏ အဆောက်အအုံအား အစ္စရေးဗိသုကာပညာရှင်နှင့် စက်မှုဒီဇိုင်နာ ရွန်အာရက်က ဘရူနိုအာဆာနှင့် အတူ ဒီဇိုင်းထုတ်ခဲ့သည်။
A Small Miracle, HaaretzRon Arad's Metallic Vision, The New York Times ပြတိုက်သည် ဟိုလွန်မြို့ရှိ ယဉ်ကျေးမှုဧရိယာအသစ်၏ အရှေ့ပိုင်းတွင် တည်ရှိပြီး အနီးနားတွင် ဟိုလွန်နည်းပညာသိပ္ပံတည်ရှိသည်။
ပြတိုက်အား ၂၀၁၀ ပြည့်နှစ် မတ်လ ၃ ရက်နေ့တွင် ဖွင့်လှစ်ခဲ့သည်။
ခရီးသွားမဂ္ဂဇင်း Conde Nast Travelerက ပြတိုက်သည် ကမ္ဘာ့အံ့ဖွယ်အသစ်တစ်ခုဟု ရည်ညွှန်းခဲ့သည်။
ကိုးကား ပြင်ပလင့်ခ်များ Design Museum Holon Aharon Feiner Eden Materials Library, Design Museum Holon Category:အစ္စရေးနိုင်ငံရှိ ပြတိုက်များ။
ဥရုမြစ် (ဥရုချောင်းဟုလည်း ခေါ်ဆို) သည် ကချင်ပြည်နယ် ဟူးကောင်းလွင်ပြင်မှ မြစ်ဖျားခံကာ ဟုမ္မလင်းမြို့နယ် ထွက်ဝကျေးရွာတွင် ချင်းတွင်းမြစ်အတွင်းသို့ စီးဝင်သည်။
၎င်းဥရုမြစ်သည် ယခင်ကကြည်လင်ခဲ့သည်။
လွန်ခဲ့သောဆယ်စုနှစ်သုံးခုမှ စတင်၍ ဟုမ္မလင်းမြို့နယ်တွင် ရွှေသတ္ထုတူးဖော်ရေးများ တွင်တွင်ကျယ်ကျယ် ပြုလုပ်ခဲ့သည်။
ထိုလုပ်ငန်းခွင်များမှ စွန့်ပစ်သော ရွှံ့ရည်များကြောင့် ယခုအခါ အတော်ပင် နောက်နေခဲ့သည်။
ဥရုမြစ်ကို အမှီပြု၍ ခရီးလမ်းသွားလာရေးများလည်း ပြုလုပ်ကြသည်။
ဆိပ်ကမ်းကြီးများမှာ နောင်ပိုအောင်၊ နမ့်တော၊ ဆယ်ဇင်းဆိပ်ကမ်းများ ဖြစ်ကြသည်။
မိုးရာသီတွင် သွားလာရေး ခက်ခဲမှုမရှိသော်လည်း နွေတွင်မှု စက်လှေများသာ သွား၍ရသည်။
စက်လှေများသည်လည်း နွေးခါတွက်နမ့်တောအထိသာ သွားလာနိုင်သည်။
ဥရုမြစ်၏ ပေတစ်ထောင်အနက်တွင် ယူရေနီယမ် သတ္ထုများထွက်ရှိကြောင်းလည်း ဆိုသည်။
၂၀၁၀ခုနှစ်တွင် ရုရှားနိုင်ငံ နှင့်ပူးပေါင်း၍ ရှာဖွေရေးများပြုလုပ်မည်ဟု ဒို့ကျေးရွာသတင်းစာတွင် ဖော်ပြခဲ့သော်လည်း လက်တွေ့မှမူမပြုလုပ်ခဲ့ကြပေ။
သတ္ထုပမာဏနည်းပါးခြင်း၊ ထုတ်လုပ်မှုကုန်ကျစရိတ်နှင့် မကာမိခြင်းများကြောင့် မထုတ်လုပ်သည်ဟု ပြောဆိုမှုများလည်း ရှိသည်။
အစိုးရစက်မှုလက်မှုသိပ္ပံ (ရေနံချောင်း) သည် မကွေးတိုင်းဒေသကြီး၊ ရေနံချောင်းမြို့တွင် တည်ရှိပြီး ပညာရေးဝန်ကြီးဌာန (သိပ္ပံနှင့် နည်းပညာ)၊ နည်းပညာ၊ သက်မွေးပညာနှင့် လေ့ကျင့်ရေး ဦးစီးဌာနလက်အောက်ရှိ နည်းပညာသိပ္ပံဖြစ်သည်။
မြန်မာနိုင်ငံ ရှိ အစိုးရစက်မှုလက်မှုသိပ္ပံ ၂၅ခုတွင် တစ်ခုအပါအဝင်ဖြစ်သည်။
ဤသိပ္ပံကို ယခင်က အစိုးရနည်းပညာအထက်တန်းကျောင်းအဖြစ် ဖွင့်လှစ်ခဲ့သည်။
သမိုင်းကြောင်း အစိုးရစက်မှုလက်မှုသိပ္ပံ (ရေနံချောင်း)ကို ၁၉၇၇ခုနှစ် ဩဂုတ်လ(၁)ရက်နေ့တွင် အစိုးရနည်းပညာအထက်တန်းကျောင်း (ရေနံချောင်း) အဖြစ် စတင်ဖွင့်လှစ်ခဲ့သည်။
၁၉၉၈ ခုနှစ်၊ ဒီဇင်ဘာလ ၁ ရက်နေ့တွင် အစိုးရစက်မှုလက်မှုအထက်တန်းကျောင်း မှ အစိုးရစက်မှုလက်မှုသိပ္ပံ အဆင့်သို့ တိုးမြှင့် ဖွင့်လှစ်ခဲ့သည်။
သင်ကြားရေးဌာနများ မြို့ပြအင်ဂျင်နီယာဌာန အီလက်ထရွန်းနစ်နှင့် ဆက်သွယ်ရေးအင်ဂျင်နီယာဌာန လျှပ်စစ်စွမ်းအားအင်ဂျင်နီယာဌာန စက်မှုအင်ဂျင်နီယာဌာန ပူးပေါင်းဆောင်ရွက်လျက်ရှိသော အဖွဲ့အစည်းများ GIZ(Germany) မြန်မာ့ဆက်သွယ်ရေးလုပ်ငန်း(မကွေးမြို့၊ချောက်မြို့) ထပ်ဆင့်အသံလွှင့်ရုံ (မင်းဘူးမြို့) ရေနံချောင်းစက်မှုဇုန် ရေနံချောင်းရေနံမြေ အရာတော်၊ကျွန်းချောင်းဓာတ်အားခွဲစက်ရုံ Khin Maung Nyunt Co.ltd(ရန်ကုန်) ကောင်းမွန်ကုမ္ပဏီ(မကွေးမြို့) YMT Construction Co.ltd(မန္တလေးမြို့) Now Engineering Co.ltd(ရန်ကုန်) ဦးကိုကိုမောင်(မြသန္တာကုမ္ပဏီ-ရန်ကုန်) Crystal Future Venture Myanmar(CFVM)(ရန်ကုန်)တို့နှင့် ပူးပေါင်းဆောင်ရွက်လျက်ရှိသည်။
ဘွဲ့ဒီဂရီများ ဘွဲ့ကြိုသင်တန်း ဘွဲ့ဒီဂရီ သင်တန်းကာလ မြို့ပြအင်ဂျင်နီယာဒီပလိုမာ A.G.T.I. (Civil) ၃ နှစ် အီလက်ထရွန်းနစ်နှင့် ဆက်သွယ်ရေးအင်ဂျင်နီယာဒီပလိုမာ A.G.T.I. (EC) ၃ နှစ် လျှပ်စစ်စွမ်းအားအင်ဂျင်နီယာဒီပလိုမာ A.G.T.I. (EP) ၃ နှစ် စက်မှုအင်ဂျင်နီယာဒီပလိုမာ A.G.T.I. (ME) ၃ နှစ် ကိုးကား Category:ရေနံချောင်းမြို့ Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:မြန်မာနိုင်ငံရှိ အစိုးရစက်မှုလက်မှုသိပ္ပံများ Category:မကွေးတိုင်းဒေသကြီးအတွင်းရှိ တက္ကသိုလ်များ။
မြန်မာနိုင်ငံ၏ မီးရထားပို့ဆောင်ဆက်သွယ်ရေးသည် ၁၈၇၇ ခုနှစ်၊ မေလတွင် စတင်ခဲ့သည်။
ထိုအချိန်တွင် မြန်မာနိုင်ငံ အောက်ပိုင်းသည် ကိုလိုနီအင်္ဂလိပ်တို့၏ လက်အောက်ခံ နိုင်ငံ ဖြစ်သည်။
ရန်ကုန်မှ ဧရာဝတီ မြစ်ဝှမ်းဒေသသို့ လမ်းကြောင်း ဖောက်လုပ်ခဲ့သည်။
ထိုလမ်းသည် ၁၆၃ မိုင် ရှည်လျား၏။
ဧရာဝတီမြစ်ကြောင်းတစ်လျှောက် အပြိုင်ဖောက်လုပ်ထားပြီး အိန္ဒိယမှ ခေါ်လာခဲ့သည့် လုပ်သားတို့ဖြင့် ဖောက်လုပ်ခဲ့ရာ သုံးနှစ်ကျော် ကြာမြင့်၏။
၁၈၈၄ ခုနှစ်တွင် ၊ ကုမွပဏီသစ်တစ်ခုသည် စစ်တောင်းမြစ်ဝှမ်းဒေသရထားလမ်း ဖောက်လုပ်ခဲ့သည်။
ထိုရထားလမ်းသည် ရန်ကုန်မှ ပဲခူးတိုင်း၊ တောင်ငူမြို့အထိ ၁၆၆ မိုင် ရှည်လျားသည်။
ဧရာဝတီလမ်းကြောင်းသည် စီးပွားရေးအရ အရေးပါ၏။
ထိုဒေသမှ ဆန်စပါးများကို ရန်ကုန်မြို့သို့ သယ်ဆောင်ရန် ဖြစ်၏။
စစ်တောင်းလမ်းကြောင်းသည် ဗျူဟာအရ အရေးပါ၏။
တောင်ငူမြို့သည် အထက်မြန်မာပြည်နှင့် နီးကပ်စွာ တည်ရှိ၏။
ထိုလမ်းကြောင်းသည် ရထားလမ်းဖွင့်လှစ်ပြီး တစ်နှစ်ကြာပြီးနောက် ဖြစ်ပွားသည့် တတိယ အင်္ဂလိပ် - မြန်မာစစ်ပွဲတွင် ထင်ရှားအရေးပါလာခဲ့သည်။
နှစ်လမ်းသွားရထားလမ်းကို တည်ဆောက်ရာတွင် ကုန်ကျစရိတ်သည် ပေါင် ၁၉၂၆၆၆၆ (£1,926,666) ရှိခဲ့သည်။
အထက်မြန်မာပြည်ကို တိုက်ခိုက်သိမ်းပိုက်ပြီးနောက် ရထားလမ်းကို တောင်ငူမှ မန္တလေးအထိ တိုးချဲ့ခဲ့ရာ ၂၂၀ မိုင် ရှည်လျား၏။
ထိုလမ်းပိုင်း ဖွင့်လှစ်ပြီးနောက် မူးမြစ်ဝှမ်းဒေသရထားလမ်းကို တည်ဆောက်ခဲ့သည်။
တည်ဆောက်မှုကို စစ်ကိုင်းမှ မြစ်ကြီးနားအထိ စတင်ခဲ့သည်။
ထို့နောက် ၁၈၉၁ ခုနှစ်တွင် မန္တလေးမှ ရွှေဘိုအထိကို ဆက်သွယ်ခဲ့သည်။
၁၈၉၃ ခုနှစ်တွင် ဝန်သိုအထိ ဆက်သွယ်ခဲ့သည်။